Source: http://www.lednickerovne.sk/obecny-urad/vyvesna-tabula/upovedomenie-o-zacati-spravneho-konania-a-nariadenia-ustneho-pojednavania-vo-veci-vydania-suhlasu-na-povolenie-vyrubu-obec-lednica-307.html
Timestamp: 2018-02-25 03:59:08+00:00
Document Index: 12897589

Matched Legal Cases: ['§ 47', '§ 47', '§64', '§ 69', '§ 2', '§ 82', '§ 21']

Oficiálna stránka obce Lednické Rovne - Vývesná tabuľa - Upovedomenie o začatí správneho konania a nariadenia ústneho pojednávania vo veci vydania súhlasu na povolenie výrubu- Obec Lednica
Vývesná tabuľa - Upovedomenie o začatí správneho konania a nariadenia ústneho pojednávania vo veci vydania súhlasu na povolenie výrubu- Obec Lednica
Upovedomenie o začatí správneho konania a nariadenia ústneho pojednávania vo veci vydania súhlasu na povolenie výrubu- Obec...
Upovedomenie o začatí správneho konania a nariadenia ústneho pojednávania vo veci vydania súhlasu na povolenie výrubu- Obec Lednica
Upovedomenie o začatí správneho konania a nariadenia ústneho pojednávania vo
veci vydania súhlasu na povolenie výrubu podľa § 47 ods. 3) zákona č. 543/2002
Z. z. o ochrane prírody a krajiny v znení neskorších zmien a doplnkov.
Žiadateľ Obec Lednica, zastúpená starostom obce Kamilom Karasom, IČO: 00317454, Lednica 232, 020 63 Lednica, podala dňa 16.03.2017 na tunajší úrad, žiadosť o vydanie súhlasu na výrub 2 ks Lipy malolistej, ktoré rastú na p. č. KN – C 880/1 a 881/1 v k. ú. Lednica, ktoré sa nachádzajú v zastavanom území obce v zmysle § 47 ods. 3) zákona č. 543/2002 Z. z. o ochrane prírody a krajiny v znení neskorších zmien a doplnkov. Vlastníkom pozemku je žiadateľ – Obec Lednica, IČO: 00317454, Lednica 232, 020 63 Lednica (list vlastníctva č. 2773). Uvedeným dňom bolo začaté správne konanie.
Obec Lednické Rovne v zastúpení starostom obce, ako príslušný orgán ochrany prírody a krajiny podľa §64 ods. 1 písm. e) a § 69 zákona č. 543/2002 Z. z. o ochrane prírody a krajiny v znení neskorších predpisov a podľa § 2 písm. f) zákona 416/2001 Z. z. o prechode niektorých pôsobností z orgánov štátnej správy na obce a vyššie územné celky Vás v súlade s ustanovením § 82 ods. 7 zákona č. 543/2002 Z. z. o ochrane prírody a krajiny v znení neskorších predpisov
u p o v e d o m u j e
o začatí správneho konania vo veci žiadosti Obce Lednica, IČO: 00317454, Lednica 232, 020 63 Lednica o povolenie výrubu 2 ks Lipy malolistej (Tilia cordata) z dôvodu zlého zdravotného stavu a značného poškodenia.
Zároveň určuje lehotu 5 pracovných dní od zverejnenia upovedomenia o začatí správneho konania na doručenie písomného alebo elektronického potvrdenia záujmu byť účastníkom konania v začatom správnom konaní na tunajší úrad. Dátum zverejnenia upovedomenia na internetovej stránke obce Lednické Rovne www.lednickerovne.sk: 17.03.2017.
Obec Lednické Rovne v zmysle § 21 ods. 1 zákona č.71/1967 Zb. nariaďuje za účelom objasnenia veci ústne pojednávanie spojené s miestnou obhliadkou, dňa 27.03.2017
(pondelok) o 08:30 hod. na Obecnom úrade v Lednici.
V prípade nevyhovujúceho termínu konania a nezúčastnenia sa na konaní, je potrebné sa telefonicky alebo písomne dohodnúť s referentkou Mgr. Evou Kucejovou na Obecnom úrade v Lednických Rovniach, tel.: 042/4693 501, alebo e-mailom: e.kucejova@lednickerovne.sk.
Do dokladov pre vydanie rozhodnutia je možné nahliadnuť na Obecnom úrade v Lednických Rovniach, Námestie slobody 32, 020 61.
Vyvesené: 17. 3. 2017
Dátum zvesenia: 28. 3. 2017
Dnes je nedeľa, 25.2.2018, 4:59:08
TÝŽDEŇ: 3548
CELKOM: 406415